У складу са чланом 5. Уредбе о средствима за подстицање програма или недостајућег дела средстава за финансирање програма од јавног интереса које реализују удружења („Службени гласник РС”, бр. 16/2018), чланом 8. Правилника о поступку доделе и контроле средстава за подстицање програма или недостајућег дела средстава за финансирање програма од јавног интереса („Сл. гласник СО Топола ”, бр. 8/2020), Одлуке о буџету општине Топола за 2021 год. („Сл. гласник СО Топола ”, бр. 14/2020 и 9/2021) и Годишњим планом јавних конкурса за 2021. годину,

Комисија за расподелу средстава осталим удружењима, расписује

**ЈАВНИ КОНКУРС**

**ЗА СУФИНАНСИРАЊЕ/ФИНАНСИРАЊЕ ПРОГРАМА   
ОСТАЛИМ УДРУЖЕЊИМА**

**1. ЈАВНИ ИНТЕРЕС**

Расписује се Јавни конкурс за подстицање програма или недостајућег дела средстава за финансирање програма од јавног интереса за општину Топола које реализују остала удружења.

**2. УСЛОВИ КОЈЕ УДРУЖЕЊЕ ПРЕДЛАГАЧ**

**ПРОГРАМА ТРЕБА ДА ИСПУНИ**

На јавном конкурсу може да учествује удружење:

1. које је регистровано у складу са Законом о удружењима („Службени гласник РС”, бр. 51/2009, 99/2011 и 44/2018.);
2. чији се циљеви, према статутарним одредбама, остварују у области у којој се програм реализује;
3. које је директно одговорно за припрему и извођење програма и
4. које није у поступку ликвидације, стечајном поступку или под привременом забраном обављања делатности.

**3. ИЗНОС СРЕДСТАВА ПЛАНИРАН ЗА ФИНАНСИРАЊЕ И**

**СУФИНАНСИРАЊЕ ПРОГРАМА УДРУЖЕЊА**

Укупан износ средстава планиран за финансирање/суфинансирање програма осталих удружења из буџета општине Топола у 2021. години износи 1.000.000,00 динара.

**4. ТРАЈАЊЕ ПРОГРАМА**

Средства се додељују за програме који ће трајати најдуже до краја буџетске године.

**5. КРИТЕРИЈУМИ ЗА ИЗБОР ПРОГРАМА**

Критеријуми који ће се вредновати приликом избора програма који ће се финансирати/суфинансирати из средстава буџета општине Топола и највећи број бодова који се може добити по сваком критеријуму:

1. 15 бодова за **референце програма**: област у којој се реализује програм, дужина трајања програма, број корисника програма, могућност развијања програма и његова одрживост;
2. 25 бодова за **циљеве који се постижу**: обим задовољавања јавног интереса, степен унапређења стања у области у којој се програм спроводи, да ли су трошкови пројекта оправдани са становишта циља и да ли одржавају принципе ефиканости, ефективности и очување животне средине, да ли план активности реалистичан и омогућава постизање циљева, идентификовани кључни ризици који могу да утичу на постизање циљева и мере за њихово превазилажење;
3. 5 бодова за **суфинансирање програма из других извора**: сопствених прихода, буџета Републике Србије, аутономне покрајине или јединице локалне самоуправе, фондова Европске уније, поклона, донација, легата, кредита и друго, у случају недостајућег дела средстава за финансирање програма;
4. 5 бодова за **законитост и ефикасност коришћења средстава и одрживост ранијих програма**: ако су раније коришћена средства из буџета, да ли су испуњене уговорне обавезе.

**6. ОБАВЕЗНА КОНКУРСНА ДОКУМЕНТАЦИЈА**

**КОЈУ ТРЕБА ДОСТАВИТИ И ОБЈАВЉИВАЊЕ ЈАВНОГ КОНКУРСА**

Учесник конкурса обавезан је да достави следећу конкурсну документацију:

1. Попуњен образац пријаве;
2. Образац предлога програма;
3. Образац буџета програма са наративним приказом буџета;

Обрасци конкурсне документације достављају се електронски путем mail-a на захтев учесника конкурса.

**7. НАЧИН ПРИЈАВЉИВАЊА НА КОНКУРС**

Оверен и одштампан Образац пријаве са пратећом обавезном конкурсном документацијом и пожељна пратећа документација достављају се у затвореној коверти са назнаком „За конкурс за доделу средстава осталим удружењима – не отварати” и истакнутим називом подносиоца пројекта.

Пријава се доставља на писарницу општине Топола или поштом на адресу: Булевар краља Александра I бр.9, 34310 Топола.

За додатне информације и захтеве можете се обратити на број телефона 034/6811-008 контакт особа: Виолета Говедарица или путем електронске поште на адресу violetapavlovic@hotmail.com.

**8. РОКОВИ ЗА ПОДНОШЕЊЕ ПРИЈАВА НА ЈАВНИ КОНКУРС И  
 ОДЛУЧИВАЊЕ О ДОДЕЛИ СРЕДСТАВА УДРУЖЕЊИМА**

1. **Рок за подношење пријаве на** овај јавни конкурс је 15 дана од дана објављивања јавног конкурса на огласној табли Општинске управе општине Топола.
2. **Листа вредновања и рангирања пријављених програма**, коју утврђује комисија, биће објављена **у року од** 7 **дана од дана истека рока за подношење пријава**.
3. **Одлука о избору програма** којима се из буџета Топола додељују средства биће објављена у року од пет дана од дана доношења.
4. Неблаговремене пријаве, као и пријаве које је поднело удружење које не испуњава услове за учешће на конкурсу, не разматрају се.
5. Непотпуне пријаве, односно непотпуно или непрецизно представљени програми или остала конкурсна документација, не разматрају се.

ОПШТИНА ТОПОЛА

КОМИСИЈА ЗА РАСПОДЕЛУ СРЕДСТАВА

ПЛАНИРАНИХ ЗА ДОТАЦИЈЕ

ОСТАЛИМ УДРУЖЕЊИМА

Број: 453-8/2021-03

Датум: 23.09.2021.год.

ПРЕДСЕДНИК КОМИСИЈЕ

Славица Ђурић Павловић, с.р.